Here is a page extracted from Wikipedia that may contain CSS, HTML, and a lot of unformatted text.

Title: Betorz
Content: Betorz ye un lugar d'o municipio de Barcabo, en a comarca de Sobrarbe (Uesca). A suya población ye de 15 habitants.

Fincau a ras faldadas meridionals d'o Tozal de l'Asba, o lugar de Betorz amaneze clamau como Nuevo lugar de Betorz en unas capitulacions d'o sieglo XVI, por a cual cosa no se considera que l'establimiento tienga mayor antigüedat.

Manimenos, a ilesia d'ista localidat presenta un crismón romanico (unica traza d'ista epoca en o templo actual) que, de conchunta con as onomasticas Nunilo y Alodia, que os expertos consideran visigoticas, poderían indicar por o menos a existencia de bel templo prerromanico u romanico bels sieglos anterior en iste endrecho d'as siarras exteriors.

D'ista ilesia sale un camín que tradicionalment s'emplegaba en as romerías anuals enta Santa María dera Noguera, que tranga a traviés d'os barranques de Talabera y As Corralizas, cerca d'o río Vero ent'o santuario d'ixa localidat.

Fiastas 

Día lunes de Pentecostés (chunio); como en atros lugars d'a comarca, romería t'o santuario de Santa María dera Noguera.
22 d'octubre; Fiasta Mayor, fendo honor t'as santas Nunilo y Alodia.

Lugars de Barcabo
Localidaz d'a diocesi de Uesca en Sobrarbe